
határozata

A polgármester két ülés közötti beszámolója

Tiszavasvári Város Önkormányzat Képviselő-testülete a polgármester két ülés közötti beszámolójával kapcsolatban, Tiszavasvári Város Önkormányzata Képviselő-testülete Szervezeti és Működési Szabályzatáról szóló 5/2025. (IV. 1.) önkormányzati rendelet 17. § (1) c) pontja alapján a következő határozatot hozza:


1. Elfogadja a polgármester két rendes képviselő-testületi ülés, 2026. július 30. és 2026. szeptember 24. közötti időszakra szóló beszámolóját az alábbiak szerint:

2026.07.31. napján szabadtéri filmvetítésen volt a Szentmihály téren, valamint részt vett a Roma Holokauszt megemlékezésen is, valamint roma középiskolásokat és egyetemistákat köszöntöttek és jutalmaztak a Tiszavasvári Roma Nemzetiségi Önkormányzata által.
2026.08.03. napján Hülvely Zoltánnal és Szűcs Józseffel beszélte át a görögkatolikus zarándoklatot. Délután Kóka Anikóval és Ámit Ferenccel egyeztettek a helyi roma közösség problémáit illetően.
2026.08.04. napján Kórikné Szemcsák Nikolett alpolgármester asszonnyal és Gajdos Csabával tekintették át a Helló Tiszavasvári weboldalt, és annak hatását a városra nézve. Továbbá a KE-VIZ 21. Zrt.-vel volt megbeszélése.
2026.08.05. napján, fogadónapján három fő kereste meg problémájával, valamint még aznap, a Tiszavasvari TV részére adott riportot.
2026.08.06. napján vállalkozókkal egyeztettek a Vörösvári kerékpárúttal kapcsolatban. Az Érv Zrt. vezérigazgatójával, Lőrincz Ákos vezérigazgató úrral, Hudák József műszaki igazgató úrral és Szakács Péter Lajos képviselő úrral volt egyeztetés, ekkor a svájci alapú pályázatról. Továbbá, egy vízhálózat csőcsere pályázatra szeptemberben beadásra került a város pályázata.
2026.08.11. napján Nyíregyházán írt alá adásvételi szerződést, önkormányzati üdülőingatlanokkal kapcsolatban. Valamint postavezető asszonnyal és a rendőrség képviselőjével tartott megbeszélést, iskolakezdési támogatás zökkenőmentes lebonyolítása érdekében. Ezen felül, még aznap Gazdag József és Bodnár Zsolt egyeztetett vele, és este az EKIK által szervezett Jazz kívánságműsort tekintette meg a Találkozások háza előtti téren.
2026.08.12. napján rendkívüli Képviselő-testületi ülés volt, a Quick 2000 Kft. képviseletében Nagy Bálinttal egyeztettek, Kóka Anikóval volt megbeszélése, az NRA-Busz Kft.-vel való jövőbeni közös terveket illetően egyeztettek, a helyi járat tekintetében. Valamint a TIVA-Szolg Kft-vel is volt megbeszélés aktuális kérdésekről.
2026.08.13. napján Lukács Norberttel az Élet Kenyere Gyülekezettől és Vadász Dezsővel a Szabad Keresztény Gyülekezettől, Kórikné Szemcsák Nikolett alpolgármester asszonnyal és Kóka Anikó Roma nemzetiségi önkormányzat elnökével egyeztettek fáklyás demonstációval kapcsolatban, mely a Széles-Keskeny úton lakók életminőségének javítására hívná fel a figyelmet.
2026.08.17. napján Dr. Heltai Jánossal egyeztetett, valamint a TEF elnökével volt megbeszélése kőműves festő képzéssel kapcsolatban. Ezen felül, dr. Groncsák Andreával is egyeztetett az aktuális kérdéseket illetően.
2026.08.18. napján az Ipari park beruházás műszaki átadás-átvétele kezdődött meg, Dessewffy kastéllyal kapcsolatban egyeztettek Zombor Szabolccsal.
2026.08.19. napján Graczka Istvánnal egyeztettek aktuális kérdéseket illetően, valamint az Államalapítás ünnepi megemlékezésen vett részt a Református templomban.
2026.08.20. és 2026.09.04. között szabadságát töltötte.
2026.09.05. napján MÁK fesztiválon vett részt, amely a Strandfürdő területén került megrendezésre.
2026.09.07. napján Volosinóczkiné Szlomoniczki Tímea kereste meg a Rehab Team Kft. ügyvezetője és egyeztettek a jövőbeni együttműködésről, valamint Szabó Zoltán igazgató úrral a Szakközépiskolával kapcsolatosan egyeztettek.
2026.09.08. napján Moravszki Judittal és Nácsáné Dr. Kalán Eszterrel volt civil szervezeti megbeszélés, ezen felül Pájer Attila kancellár úrral és Szabó Zoltán igazgató úrral konzultáltak a kastély és iskola telekmegosztásáról. Ezen felül a Bál a városért elnevezésű program megszervezéséről is volt szó.
2026.09.09. napján polgármesteri fogadónap volt, és 4 fő kereste meg őt. Valamint Dr. Nagy Pál István orvos kereste fel orvosi praxissal kapcsolatban. Ezen felül Ipari park beruházás műszaki átadás-átvétellel kapcsolatos egyeztetés volt.
2026.09.10. napján intézményvezetői értekezlet volt, valamint Nácsáné Dr. Kalán Eszterrel és Moravszki Judittal folytatták a Civil szervezeti megbeszélést, és Dr. Orosz Elvira orvossal volt megbeszélése. Volosinóczki Bélával konzultált ezt követően, és még aznap Kóka Anikóval, a Roma Nemzetiségi Önkormányzat elnökével egyeztetett.
2026.09.11. napján a Tiszavasvari TV-nek adott interjút. 
2026.09.12. napján a Tiszavasvári Szent Kereszt felmagasztalása templom felújításának ünnepélyes átadása volt.
2026.09.14. napján Vámos Alex kereste meg egy egyeztetésre. 
2026.09.15. napján az Ipari park műszaki átadásának lezárására került sor. 
2026.09.16. napján a MOSA gyalogló mozgalom regionális klub találkozója volt. 
2026.09.17. napján Szomjú Zsolttal, a Pepco épületének kivitelezőjével konzultált.
2026.09.19. napján a Zúzóslé főzőverseny és pálinkamustra rendezvényen vett részt. 
2026.09.22. napján egyeztetett a 40 km-es kerékpártúrával kapcsolatban.
2026.09.23. napján a Nemzeti Múzeumban vett részt a Vasvári Pál díj átadáson.

